Дні Саветаў, якія на Сенненшчыне праводзяцца ў вызначанай райвыканкамам перыядычнасці, дазваляюць больш дакладна даведацца пра праблемы канкрэтнай асобы, усяго сельсавета. Адметная форма дыялога ўлады з людзьмі, якія па шэрагу прычын абмежаваны ў зносінах, інфармацыйна, даюць магчымасць, з аднаго боку, вызначыць напрамкі дзеяння ўлады, з іншага — ацаніць эфектыўнасць яе з пункту гледжання насельніцтва. У днях Саветаў кожны раз удзел прымае кіраўнік раённага выканаўчага камітэта Васілій Чараднік, які праводзіць і прыём насельніцтва па прыватных пытаннях.